CELEX: 62009CN0269
Language: et
Date: 2009-07-15 00:00:00
Title: Kohtuasi C-269/09: 15. juulil 2009 esitatud hagi — Euroopa Ühenduste Komisjon versus Hispaania Kuningriik

12.9.2009   
            
            
               ET
            
            
               Euroopa Liidu Teataja
            
            
               C 220/28
            
         15. juulil 2009 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-269/09)
   2009/C 220/54
   Kohtumenetluse keel: hispaania
   
      Pooled
   
   
      Hageja: Euroopa Ühenduste Komisjon (esindajad: R. Lyal, ja F. Jimeno Fernández)
   
      Kostja: Hispaania Kuningriik
   
      Hageja nõuded
   
   
               —
            
            
               Tuvastada, et kuna Hispaania Kuningriik võttis vastu ja säilitas 28. novembri 2006. aasta seaduse 35/2006 füüsiliste isikute tulumaksu ja ettevõtte tulumaksu, mitteresidentide tulumaksu ja omandimaksu puudutavate seaduste osalise muutmise kohta artiklis 14 sätte, vastavalt millele on maksukohustuslased, kes viivad oma elu- või asukoha üle välismaale, kohustatud lisama kogu maksustamata tulu viimase maksustamisaasta, mil nad olid residendist maksukohustuslased, maksubaasi hulka, siis on Hispaania Kuningriik rikkunud kohustusi, mis tulenevad EÜ artiklitest 18, 38 ja 43 ning EMP lepingu artiklitest 28 ja 31.
            
         
               —
            
            
               Mõista kohtukulud välja Hispaania Kuningriigilt.
            
         
      Väited ja peamised argumendid
   
   
               1.
            
            
               Hispaania seaduse füüsiliste isikute tulumaksu ja ettevõtte tulumaksu, mitteresidentide tulumaksu ja omandimaksu puudutavate seaduste osalise muutmise kohta artikli 14 kohaselt maksustatakse tulu aastal, mil see tekkis. Samas näeb selle artikli lõige 2 ette erinormid, mis võimaldavad teatud liiki tulu maksustada erinevatel maksustamisaastatel. Juhul, kui maksukohustuslane viib oma elu- või asukoha üle välismaale, sätestab selle artikli lõige 3, et kogu veel maksustamata tulu lisatakse viimase maksustamisaasta, mil maksukohustuslane oli resident, maksubaasi hulka.
            
         
               2.
            
            
               Komisjon leiab, et Hispaania õigusnormid võimaldavad diskrimineerivat kohtlemist, kui füüsiline isik asub elama väljaspool Hispaaniat, ja neid tuleks kohaldada samamoodi sõltumata asjaolust, kas füüsiline isik säilitab elukoha Hispaania territooriumil või mitte.
            
         
               3.
            
            
               Need õigusnormid rikuvad EÜ artiklites 18, 39 ja 43 ning EMP lepingu artiklites 28 ja 31 sätestatud isikute vaba liikumise põhimõtet.